ГРАД УЖИЦЕ

Градска управа за инфарструктуру и развој

Одељење за привреду

Одсек за пољопривреду

VIII 01-320-1сл./24

28.03.2024.године

**Ј А В Н И П О З И В**

Обавештавају се пољопривредни произвођачи да ће Град Ужице субвенционисати набавку садница воћа у 2023.години.

Подносилац захтева мора да засади најмање 0,10 ha јагодастог воћа једне врсте, односно најмање 0,30 ha јабучастог или коштичавог воћа. За садњу се могу користити искључиво савремене сорте.

Густина засада мора бити у складу са препорученим вредностима датим у Прилогу овог обавештења.

Корисници субвенције могу бити газдинства која поседују 0,1 до 2 ха јагодичастог воћа односно мање од 5 hа другог воћа.За садњу воћа, искључиво је прихватљив сертификовани садни материјал.

Општи услови који су неопходни подносиоцу захтева за остваривање права на ову субвенцију су следећи:

(1) да је уписан у Регистар пољопривредних газдинстава, у складу са посебним прописом којим се уређује Регистар пољопривредних газдинстава (у даљем тексту: Регистар пољопривредних газдинстава, комерцијална пољопривредна газдинства), као носилац регистрованог пољопривредног газдинства и да се налази у активном статусу, **као и да се пребивалиште и парцеле налазе на територији града..**

**Доказ:** **Потврда о активном статусу газдинства (еАграр)**

**Потврда да је газдинство регистровано као комерцијално (еАграр)**

**Извод из сетвене структуре (еАграр).**

* + 1. да је измирио пореске обавезе за годину која претходи години подношења захтева

**Доказ: Уверење о измирењу пореских обавеза (Одељење за локалну пореску администрацију Градске управе за финансија канцеларија број 12A).**

(3) у случају да није власник земљишта, односно објекта, мора да има закључен уговор о закупу тог земљишта, односно објекта на период од најмање пет година од дана подношења захтева за коришћење подстицаја

**Доказ: оверена копија уговора.**

(4) да је купио и преузео саднице у текућој години које гласе на подносиоца захтева ( да на отпремници и рачуну буду уписани име и презиме, број пољопривредног газдинства и број личне карте).

**Доказ: копија отпремнице и рачуна који гласе на име подносиоца захтева, и копија сертификата.**

(5) да нема евидентираних доспелих неизмирених дуговања према јединици локалне самоуправе,

по основу раније остварених подстицаја - субвенција.

(6) да достави копију личне карте и копију картице на којој се јасно виде бројеви жиро-рачуна

Подносиоци захтева који остваре право на субвенцију имаће следеће уговорне обавезе:

- да не смеју отуђити садни материјал у наредне 3 године од дана потписивања уговора

- да се засади подижу према упутству Пољопривредне саветодавне и стручне службе „Ужице“

- да сами сносе све трошкове који настану услед евентуалних ризика у погледу одржавања засада

Град Ужице ће са уделом до 50 % субвенционисати износе, а максимални износ субвенције је 150.000,00 динара (без ПДВ-а) без обзира на вредност инвестиције.

Пољопривредни произвођачи могу користити више субвенција и остварити повраћај до 400.000,00 динара ( нерачунајући ПДВ ) код Градске управе у текућој години.

**Средства ће се одобравати по редоследу поднoшења потпуних захтева, а конкурс ће бити отворен до утрошка планираних средстава. Пријем захтева ће почети 01.04.2024. године у канцеларији број 28 Градске управе Ужице .**

**За додатне информације обратити се на телефон број 590-163.**

ТАБЕЛА ГУСТИНЕ САДЊЕ ПРОИЗВОДНОГ ЗАСАДА

|  |  |  |  |
| --- | --- | --- | --- |
| Ред. број | Производни засад воћака, винове лозе и хмеља \*) | Минималан број посађених  садница по хектару | Максималан број посађених  садница по хектару |
| 1. | јабука на вегетативној подлози | 1.600 | 6.250 |
| 2. | јабука на генеративној подлози | 400 | 1.000 |
| 3. | крушка на вегетативној подлози без посредника | 1.250 | 4.500 |
| 4. | крушка на вегетативној подлози са посредником | 1.250 | 4.500 |
| 5. | крушка на генеративној подлози | 800 | 1.600 |
| 6. | дуња | 600 | 1.200 |
| 7. | мушмула | 600 | 1.200 |
| 8. | шљива на вегетативној подлози | 1.200 | 2.500 |
| 9. | шљива на генеративној подлози | 400 | 1.500 |
| 10. | бресква | 800 | 1.600 |
| 11. | нектарина | 800 | 1.600 |
| 12. | кајсија без посредника | 400 | 1.250 |
| 13. | кајсија са посредником | 400 | 1.205 |
| 14. | трешња на вегетативној подлози | 800 | 5.000 |
| 15. | трешња на генеративној подлози | 400 | 1.000 |
| 16. | вишња на вегетативној подлози | 800 | 2.500 |
| 17. | облачинска вишња | 800 | 2.500 |
| 18. | вишња на генеративној подлози | 600 | 1.800 |
| 19. | ораха на генеративној подлози | 90 | 340 |
| 20. | леска на генеративној подлози | 300 | 1.250 |
| 21. | изданачка лескана на сопственој подлози | 400 | 1.250 |
| 22. | бадем | 300 | 500 |
| 23. | остале дрвенасте врсте воћака | 400 | 4.500 |
| 24. | јагоде | 40.000 | 65.000 |
| 25. | малина са двородним сортама/и у саксијама | 6.500 | 25.000 |
| 26. | малина са једнородним сортама/и у саксијама | 10.000 | 25.000 |
| 27. | купина | 2.000 | 4.000 |
| 28. | рибизла | 1.600 | 5.000 |
| 29. | огрозд | 1.600 | 3.500 |
| 30. | боровница | 2.200 | 4.500 |
| 31. | брусница | 20.000 | 110.000 |
| 32. | аронија | 2.000 | 4.200 |
| 33. | остале јагодасте врсте воћака | 1.600 | 18.000 |
| 34. | стоне сорте винове лозе | 3.000 | 4.500 |
| 35. | винске сорте винове лозе | 4.000 | 6.000 |
| 36. | домаће и одомаћене сорте винове лозе гајене са традиционалним узгојним облицима | 7.000 | 10.000 |
| 37. | хмељ | 2.000 | 7.000 |
| 38. | дрен на генеративној подлози | 400 | 650 |
| 39. | шумска јагода | 30.000 | 50.000 |
| 40. | садница боровнице у  саксијама/врећама са супстратом | 4.100 | 5.600 |